ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΔΕΥΤΕΡΟ ΤΜΗΜΑ) ΤΗΣ 13ΗΣ ΙΟΥΛΙΟΥ 1989. - CHIMICA DEL FRIULI SPA, CARBURANTI & SUCCEDANEI SRL, COLORIFICIO BEVINI SRL, DITTA ALKIM SNC, CAMBIAGHI GIUSEPPE SAS, DITTA ANGELO MUGGIA & FIGLIO, CONSERCHIMICA SRL ΚΑΙ SOCIETA APPROVIGIONAMENTI INDUSTRIALI (SAI) SPA ΚΑΤΑ MINISTERO DELLE FINANZE. - ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ: TRIBUNALE CIVILE E PENALE DI VENEZIA - ΙΤΑΛΙΑ. - ΕΛΕΥΘΕΡΗ ΚΥΚΛΟΦΟΡΙΑ ΤΩΝ ΕΜΠΟΡΕΥΜΑΤΩΝ - ΔΑΣΜΟΛΟΓΙΚΟ ΚΑΘΕΣΤΩΣ ΠΟΥ ΕΥΝΟΕΙ ΤΙΣ ΕΙΣΑΓΩΓΕΣ - ΙΔΙΑΙΤΕΡΟΣ ΠΡΟΟΡΙΣΜΟΣ - ΑΔΕΙΑ. - ΣΥΝΕΚΔΙΚΑΖΟΜΕΝΕΣ ΥΠΟΘΕΣΕΙΣ 248/88, 254 ΕΩΣ 258/88, 309/88 ΚΑΙ 316/88.



Συλλογή της Νομολογίας του Δικαστηρίου 1989 σελίδα 02837

Pub.RJ σελίδα Pub somm



Περίληψη

Διάδικοι

Διατακτικό



Λέξεις κλειδιά

++++

Κοινό δασμολόγιο - Υπαγωγή στο ευεργέτημα ευνοϊκού δασμολογικού καθεστώτος λόγω του ιδιαιτέρου προορισμού των εμπορευμάτων - Μεταβίβαση των εμπορευμάτων στο εσωτερικό της Κοινότητας - Υποχρέωση του δικαιούχου να είναι κάτοχος της αδείας που προβλέπει η κοινοτική ρύθμιση

(Κανονισμός της Επιτροπής 1535/77, άρθρα 3 και 7)

Περίληψη

Το άρθρο 7 του κανονισμού 1535/77, περί καθορισμού των όρων από τους οποίους εξαρτάται η υπαγωγή ορισμένων εμπορευμάτων στο ευεργέτημα ευνοϊκού δασμολογικού καθεστώτος κατά την εισαγωγή λόγω του ιδιαιτέρου προορισμού τους, έχει την έννοια ότι σε περίπτωση μεταβιβάσεως των εμπορευμάτων στο εσωτερικό της Κοινότητος ο δικαιοδόχος πρέπει να έχει την άδεια που εκδίδεται σύμφωνα με το άρθρο 3 του κανονισμού αυτού, ανεξάρτητα από το αν η μεταβίβαση πραγματοποιήθηκε από ένα κράτος μέλος προς ένα άλλο ή στο εσωτερικό του ίδιου κράτους μέλους, διότι η ερμηνεία αυτή είναι σύμφωνη προς την οικονομία του κανονισμού που αποσκοπεί στην εξασφάλιση αυστηρού ελέγχου του ιδιαιτέρου προορισμού του εμπορεύματος, ο οποίος πραγματοποιείται διά της εν λόγω αδείας.

Διάδικοι

Στις συνεκδικαζόμενες υποθέσεις 248, 254 έως 258, 309 και 316/88,

που έχουν ως αντικείμενο αιτήσεις του Τribunale civile e penale της Βενετίας προς το Δικαστήριο, κατ' εφαρμογήν του άρθρου 177 της Συνθήκης ΕΟΚ, με τις οποίες ζητείται, στο πλαίσιο των διαφορών που εκκρεμούν ενώπιον του αιτούντος δικαστηρίου μεταξύ

1) Chimica del Friuli SPA, ιταλικής εταιρίας, με έδρα το Τorviscosa (υπόθεση 248/88),

2) Carburanti & Succedanei SRL, ιταλικής εταιρίας, με έδρα το Canzo di Peschiera Borromeo (υπόθεση 254/88),

3) Colorificio Bevini SRL, ιταλικής εταιρίας, με έδρα τη Μodena (υπόθεση 255/88),

4) Ditta Alkim SNC, ιταλικής εταιρίας, με έδρα το Sergnano (υπόθεση 256/88),

5) Cambiaghi Giuseppe SAS, ιταλικής εταιρίας, με έδρα το Μιλάνο (υπόθεση 257/88),

6) Αngelo Muggia & Figlio, ιταλικής εταιρίας, με έδρα το Μιλάνο (υπόθεση 258/88),

7) Conserchimica SRL, ιταλικής εταιρίας, με έδρα τη Βενετία (υπόθεση 309/88),

8) SΑΙ - Societa Approvvigionamenti Industriali - SPA, ιταλικής εταιρίας, με έδρα το Μιλάνο (υπόθεση 316/88),

και

ιταλικού Υπουργείου Οικονομικών,

η έκδοση προδικαστικής αποφάσεως ως προς την ερμηνεία του κανονισμού 1535/77 της Επιτροπής, της 4ης Ιουλίου 1977, περί καθορισμού των όρων από τους οποίους εξαρτάται η υπαγωγή ορισμένων εμπορευμάτων στο ευεργέτημα ευνοϊκού δασμολογικού καθεστώτος κατά την εισαγωγή λόγω του ιδιαιτέρου προορισμού τους,

ΤΟ ΔΙΚΑΣΤΗΡΙΟ (δεύτερο τμήμα)

συγκείμενο από τους Τ. F. Ο' Ηiggins, πρόεδρο τμήματος, G. F. Μancini και F. Α. Schockweiler, δικαστές,

το σκεπτικό παραλείπεται

κρίνοντας επί του ερωτήματος που του υπέβαλε το Τribunale civile e penale της Βενετίας με Διάταξη της 5ης Μαΐου, 19ης Μαΐου, 26ης Μαΐου και 23ης Ιουνίου 1988, αποφαίνεται:

Διατακτικό

Το άρθρο 7 του κανονισμού 1535/77 της Επιτροπής, της 4ης Ιουλίου 1977, περί καθορισμού των όρων αυτών από τους οποίους εξαρτάται η υπαγωγή ορισμένων εμπορευμάτων στο ευεργέτημα ευνοϊκού δασμολογικού καθεστώτος κατά την εισαγωγή λόγω του ιδιαιτέρου προορισμού τους, έχει την έννοια ότι σε περίπτωση μεταβιβάσεως εμπορευμάτων ο δικαιοδόχος πρέπει να έχει την άδεια που εκδίδεται σύμφωνα με το το άρθρο 3, ανεξάρτητα από το αν η μεταβίβαση πραγματοποιήθηκε από ένα κράτος μέλος σ' ένα άλλο ή στο εσωτερικό του ίδιου κράτους μέλους.